**Črna prst 1844 m**

**V SOBOTO, 14. 10. 2023**

**Tolminsko- Bohinjski hribi zaključujejo Julijske Alpe na jugu. Med vzponom na Črno prst bomo obiskali tudi prvo Slovensko planinsko kočo, Orožnovo kočo za Liscem postavljeno leta 1894.**

|  |  |
| --- | --- |
| **ODHOD:****TURA:****POVRATEK:****OPREMA:****HRANA IN PIJAČA:****CENA:****PRIJAVE IN INFORMACIJE:****VODENJE:** | Ob **6.00 uri** s postajališča pri **Tušu**. Zapeljali se bomo v Bohinjsko Bistrico in naprej do vasi Ravne. S parkirišča v vasi se bomo povzpeli po makadamu čez nekdanje smučišče Kobla v gozd. Tu bomo stopili na markirano stezo, ki nas čez gozdni makadam pripelje do Orožnove koče za Liscem 1350 m. Po krajšem počitku v koči nadaljujemo vzpon čez Škrilje na greben Črne prsti. Na grebenu se bomo srečali s planinskimi potmi iz Vrh Bače in Podbrda. Skupaj se povzpnemo na Črno prst in Dom Zorka Jelinčiča. Tu imamo glavni postanek za kosilo, pijačo in počitek. Z vrha se bomo spustili po poti vzpona do križišča poti in se čez Žrelo spustili na planino Za Črno goro. S planine se bomo čez Jato in Počivalo spustili nazaj do vasi Ravne, kjer nas čaka avtobus. Hoje bo 6 do 7 ur.V Novo mesto se bomo vrnili predvidoma ob **18.00 uri**.Potrebovali boste dobro obutev - visok čevelj, primerna oblačila glede na vremensko napoved. Priporočamo tudi pohodne palice.Hrana in pijača sta iz nahrbtnika ali pa v kočiV primeru avtobusnega prevoza za otroke 15,00 €, za odrasle 20,00 €, družinam priznamo popust. V primeru prevoza z avtomobili se za prispevek dogovorite s šoferji po avtomobilih**Najkasneje do srede, 11. 10. 2023*****\**** *po elektronski pošti:* *nejabbele@gmail.com*; zraven pripišite vašo tel. številko***\**** *v pisarni PD Krka Novo mesto v torek med 16. in 18. uro****\**** *pri mentorjih po šolah* ***\**** *na GSM:* Pohod bova vodila Diana in Gric ter vodniki in mentorji PD Krka Novo mesto. |
|  |

**Pojdimo skupaj varno v gore!**

 Za Planinsko društvo Krka Novo mesto pripravil Gric.